74r

житїе и жиꙁнь прпⷣбныѫ матере нашѧ параскеви.

вь нем же и како прѣнесена

быⷭ вь прѣславныи. граⷣ тръновь. съписанѡ

кѵрь єѵѳѵмїемь патрїархѡмь трънѡвскыимъ. благослѡви ѡ͠е +

Аще ꙋбѡ любовныи ѡбые ꙁакѡнь еже любеꙁныиⷯ

памѧти поминати . и тⷯѣ съꙁръцовати ѡбраꙁы

и дѣанїа же и гл͠ы . мнѡжицеѫ же и тⷯѣ поⷣбїа живѡписѡвати,

мнѡгѡ паⷱ мнѡжае клюимо бѫдеⷮ и ѕѣлѡ

желателно б͠голюбеꙁныимь, еже б͠жїихъ ꙋгѡдникъ

ъстнѣ поитати , и тⷯѣ памѧти и дѣанїа

на пѡлѕѫ повѣствовати • не малѫ бѡ вьтварѣеⷮ

слышателемь пѡлѕѫ еже ѻ пѡлѕи словѡ • ꙗкоже

бѡ слн͠цꙋ вь прѡлѣтныѫ асы лꙋѧ по вьсеи

прострꙗвшꙋ ꙁемли вьсѣ живѡтнаа растѫть и бѡтѣѫтъ

на бѡлшее прѣспѣваѫще . и ꙗкоже ѻбновленїа

вѡдѧⷮ събѡръ , тако и д͠хвнаа повѣсть веⷭлїа

вѡдить събѡрь послꙋшаѫщимь д͠шамь . и пеалеи

ѡблакъ веⷭ ꙋдѡбъ раꙁѣваеть и ѡтгонитъ •

Слн͠ца же свѣтлѣишїа прпⷣбныѫ бѫдеⷮ памѧⷮⷮ параскеви,

аще пѡ дрѡбнꙋ тоѫ съповѣмы житїе , дѣанїа

же и хѡжденїа ꙗже рⷣа хв͠ы поⷣѧть любве • прїимет бѡ вьсѣкѡ

прїимеⷮ ꙗко любоѧднаа мати

и дѣтскаа наша нѣмотованїа , и ꙋсрдїꙋ подаⷭ

силѫ , и рѫкѡвѡдствꙋеть на лꙋꙿшаа и блажаишаа •

аще бѡ и не по лѣпотѣ , ѻбае достоить и намъ

то любѡ клюимо тои принести . клюимо же вьсѣко

бѫдеⷮ иже словѡмь поьтеныимь намь, слоⷡ прѣжде иныⷯ

ꙗко вь лѣпотѫ прїнести и тлѣнныⷯⷯⷯ

74v

Еликѡ по силѣ ѡдⷮати дльгъ, тѡи же пакы ꙗко нетлѣннѣ

блгⷣтъ подати иже немощїѫ слова бѣдствꙋѫщїимъ

намъ • Елма же къ иже сице свѣтлѡи намъ словѡ ,

и свѣтлѡ прѡее наѧлѡ бѫдѧⷮ съ свѣтлоѫ повѣстїѫ •

Нѫ кто ꙋбѡ тоѫ по ѧсти иꙁреⷱть дѣанїа же и юⷣса • Кто

блг͠ѡдѣанїа и ꙁастѫпленїа и прⷣѣстателства . ꙗже

вь епїватѡⷯ . ꙗже вь Ѳракїи . трънѡвѣ же и мисїи ,

и далматїи • не тъїѫ же , нѫ и по вьселенѣи тоѫ

ѻбрѧщеши ѻбносимо имѧ • Мнѡга ꙋбѡ и дльга

бѫдеⷮ ѻ прпⷣбнѣи сеи повѣсть, и нашь ꙋмъ къ сеи по

лѣпотѣ не довлетъ • Нѫ елма дръжава твоего

блг͠оъстїваагѡ цртⷭва ꙋсръдьствꙋєть и понѫждаеть

нашѫ немощь ; вь сие блг͠ѡе и бг͠оꙋгѡдное

дѣлѡ , не бѫдеⷮ клюимо єже тѡликое ꙋсръдїе же

кꙋпно и желанїе прѣꙁрѣти твоегѡ бл͠гѡьстивагѡ

и дръжавнагѡ цртⷭвїа • мнѧ же и

ѕѣлѡ полеꙁнѣише пае быти и ревность бжтⷭьвнѫѧ

вьлагати иже б͠а любѧщїимь дш͠амъ •

Котѡраа бѡ бѫдеⷮ бѡлша ревность ѿ еже б͠га любити

и того поитати ꙋгѡдникы • Аꙁъ ꙋбѡ ниимже

прпⷣбнѫѧ сїѧ мнѧ ѿ древниⷯ и нарѡитыⷯ с͠тхъ ѻстаѫщѫ .

аще бѡ вь дѣаниⷯ рееть кто тѣхъ иꙁѧщны , и сїа дѣанїи

ради прѡсїа • Аще видѣнїемь высѡаишѫ тѣхъ ,

и сїѫ симь ꙋꙁриши ꙋкрашенѫ . вьсѫдꙋ ꙗкоже слн͠це

лꙋѧ испꙋщаетъ • Сегѡ ради и аꙁъ по твоеѧ дръжавы

повелѣнїꙋ н͠нѣ , не просто и тꙋне , нѫ ꙋсръдно

и съ тъщанїемь словꙋ иꙁъꙗвлѣвленїе творѧ •

Ибѡ ꙗкоже вь тъмѣ сѣдѫще нѣцїи . ѿ единыѧ тоѫ ракы

ꙗкоже ѿ нѣктѡрыѫ ламбады своѧ вьжегѡшѫ

свѣтилникы, пае же д͠шѫ.и вь храминѫ своѫ

75r

кьжⷣѡ вьшеⷣ , тѡѫ ꙁастѫпленїе ѻщꙋщаѫ и покрѡвь .

имат бѡ истоникъ исцѣленїи неꙁавидимъ и еликѡ

ръплемъ бываеⷮ , тѡликѡ кыпиⷮ · и еликѡ кыпитъ,

тѡликѡ исцѣленїи мнѡжъствѡ истѣкаетъ

ꙗко(вꙋ) же хѡщеши недѫгꙋ · Сїа ꙋбѡ

сицеваа съдѣваѫщи намъ на кѡторѡеждѡ врѣмѧ,

и мы къ неи притецѣмъ ꙋсръдно · и ради тѡликыⷯ

бл͠гѡⷣѣанїи , дѡстѡдлъжно тѫ поътѣмъ .

въсѣ и гл͠ще и творѧще къ тоѫ бл͠гѡꙋгѡжⷣенїꙋ , и

никакоже ꙋстѫпаимъ словѡмъ и дѣлѡмъ иже

такѡваа намъ хѡдатаиствꙋѫщѫѫ · Не бѡ

въꙁгнѫшает сѧ прпбⷣнаа м͠ти , наⷭ видѧщи сице

пририщѫщѫ , ни же ѿринеⷮ иже такѡ ꙋсръдно къ

тѡи прихѡдѧщїихъ · Ѕѣлѡ бѡ въ сласть прїимеⷮ

и похвалитъ таковое ꙋсръдїе , и принесеⷮ къ своемⷹ

творцꙋ (то н)ехѡдатаистъвнѣ . блг͠аго бѡ сѫщи

жениха раителница ; бл͠гаа въсѣкѡ полꙋиⷮ

и прошенї(а) · Елма ꙋбѡ въсѣ прѣѻбидѣ мира краснаа

и н͠беснѡмꙋ себе ꙋневѣсти женихꙋ , какѡ

ꙋбѡ и погрѣшиⷮ просимаа · Нито же бѡ инѡ тако ꙗкоже

истое житїе и жиꙁни свѣтлость ,

агглⷭкѡмꙋ ретѧⷮ сѧ житіꙋ · Имже пае иныⷯ

рауⷣѫт сѧ агг͠ли . и пръвѣе въсѣхъ , б͠ъ . истинаа истота ,

егѡже лице єликѡ по въꙁможномꙋ ти вынѫ

ꙁрѧⷮ · И то ми проее въ дльготѫ простирати

словѡ . и слова слышателемъ ꙋсръдїе ꙁагражⷣати ,

а не къ житїꙋ ѻбратити сѧ прпⷣбныѫ , и тоѫ

дѣанїа ꙗкоже на свѣщницѣ положити ; и въсѣхъ

слꙋхы истиноѫ ѻгласити. не малѫ бѡ

хѡдатаиствꙋетъ полѕѫ иже съ ꙋсръдїемъ сїе прохѡдити

75v

окꙋшаѫщим сѧ , и по нельстнѣи и неблаꙁнънѣи

шествꙋѫщимъ стъѕи + Сїа ꙋбѡ сїа прпⷣбнаа

ѿ͠съство имѣаше єпїваты . рѡдителе и блг͠ѡъстивѣишиⷯ

и б͠голюбеꙁнѣишиⷯ сѫщи ѿрасли . хѡдѧщїихъ

въ всѣхъ б͠жїихъ ꙁаповѣдеⷯ неꙋклонно . милостынѣми

и блг͠ѡтворенми въсѧ своѫ ꙋкрашаѫщиⷯ

жиꙁнь . такѡви ꙋбѡ сѫще ѻни , и такѡвыⷯ дѡбрѡдѣтѣлеи

дѣлателе бывше , ѻбѡимъ ѻтрѡѧтемъ

спⷣбишѫⷭ быти ѡц͠и · Ихже ѻвъ ꙋбѡ мѫжъскы ,

ѻвѡ же женскы ꙗвлѣаше сѧ пѡлъ . и ꙗко ꙋбѡ сихъ

на свѣтъ иꙁведше , с͠тымъ тѣхъ порѡдишѫ

кр͠щенїемъ . и мѫжъскыи ꙋбѡ полъ , с͠щенныимъ

въдашѫ ꙋити сѧ писменемъ . прпⷣбнѫѫ же въ

дѡмꙋ имѣахѫ младагѡ рⷣа тоѫ въꙁраста и

естестъвнагѡ ради ꙋсвоенїа + Врѣмени ꙋбѡ дѡвѡлнꙋ

прѣшеⷣшꙋ , и въꙁрастъ єстес(тъв)ныи достигши ,

въсѣкъ пѫⷮ дѡбрѡдѣтѣли иꙁвѣстно навые ·

десѧтомꙋ же лѣтꙋ тоѫ въꙁраста ꙗко пришеⷣшꙋ ,

въ цр͠ковь пртⷭыѫ б͠цѫ и принⷭо д͠вы маріѫ ,

по ѡбыаꙋ прїиде . и ѻбынѣ бжⷭтьвномꙋ єѵⷢлїꙋ проитаемꙋ ,

Слыша бжтⷭьвныи ѻнъ глаⷭ гл͠ѧщїи .

иже хѡщеⷮ по мнѣ ити , да ѿвръжет сѧ себе

и въꙁмеⷮ крⷭтъ свои и послѣдꙋет ми · и ꙗко ꙋбѡ сїа

въ ꙋмѣ прїемъ , и съмыслънѣ расѫдивъ , и ꙗко

стрѣлѡѫ нѣкѡтѡрѡѫ ꙋꙗꙁвена бывши , абїе иꙁъ

цръкве иꙁшеⷣши . и ꙋбѡга нѣкѡегѡ срѣтши ,

сънемши съ себе риꙁы и въсѧ ѧже нѡшааше дѣвиьскѫѧ

ꙋтварь , тѡмꙋ въсѣ ꙋсръдно ѿдастъ . сама же

тѡго риꙁами себе ѻдѣа никѡмꙋ же сїа ѿнѫⷣ

вѣдѧщꙋ въ прѣмѫдрѣмъ нѣкѡемъ раꙁꙋмѣ сѫщи .

76r

ꙁане жилище бѣше прѣст͠гѡ дх͠а · Въ такѡвѣмъ

оубѡ ѻбраꙁѣ въ дѡмъ ꙗко пришеⷣши и ѿ рѡдителеи

ꙗко видѣна бывши , то подѡбаетъ и гл͠ати кѡликѡ

ꙋкѡрена быⷭ и понѡсима ѿ ниⷯ и биема , ꙗко да

не такожⷣе дрꙋгоици сътворитъ . нѫ дѡбраа

ѻна д͠ва , и блг͠ѡъстиваа вѣтвь параскеви , ни въ

то же тѣхь ꙋкориꙁны въмѣни . нѫ бжтⷭьвнымъ

распаливши сѧ желанїемъ , бг͠оѿц͠а дв͠да въ ꙋмѣ

ѻбношааше гл͠ъ . пае же прѣст͠гѡ д͠ха иже въ немъ

гл͠ща ; имже ѡбраꙁомъ желаетъ єленъ на истѡникы

вѡдныѫ , сице желаетъ дш͠а моа к тебѣ б͠е .

въжѫда д͠ша моа къ б͠ꙋ крѣпкомꙋ и живѡмꙋ .

кѡгда прїидѫ и ꙗвлѧ сѧ лицꙋ б͠жїꙋ.

Сїа въ ꙋмѣ ꙗкⷪ прⷣѣреⷱ сѧ вынѫ имѧщи ·̈ ·̈ не по мноѕѣ врѣмени пакы

поⷣбнѣ пръвѡмꙋ сътвори и дрꙋгаго такожⷣе нища обрѣтъ ѿдастъ томꙋ въсѧ своѫ

ꙋтварь · и не тъїѫ дващи или тріщи , но и мнѡгажⷣи

такѡжⷣе своꙗ ѻдѣанїа нищїимъ ѿдааше .

ни въ то же въмѣнѣѫщи сихъ ради рѡдителнѧѫ

дѡсады же и прѣщенїа и несътръпимыѫ ꙗꙁвы.

сїа ꙋбѡ ꙗже въ дѡмꙋ ѡи прⷣⷣѣнарътанїа ,

вънѧтрънее тоѫ ꙗвлѣахѫ истое єже къ б͠ꙋ ꙋсръдїе

и ревность • Елма ꙋбѡ срⷣное раждеженїе и ѧже по

б͠ѕѣ ревность тръпѣти на мнѡѕѣ не въꙁможе ,

въсѣхъ абїе ꙋтаив сѧ . рѡдителѧ кꙋпно и сърѡⷣникы .

рабъ же и рабынь , пꙋстынное съ тъщанїемъ постиже

нѣдрѡ . Иꙁвѣстно вѣдѧщи , ꙗко нито же тако ино

плътскаа ѡбые ꙋспивати въꙁыгранїа , ꙗкоже

пꙋстынѣ • Прⷣѣреⷱнное же ѻтроѧ сеѫ прпⷣбныѫ

пѧⷮкы браⷮ . ꙗко ꙋбѡ с͠щеннаа дѡбрѣ иꙁвые писанїа ,

рѡдителѧ дѡбрѣ къ б͠ꙋ прⷣѣпосла , инѡъскыимъ

себе ѻдѣа ѻбраꙁомъ. кѵръ еѵѳѵмїемъ именованъ

76v

бывъ · и вьськь дѡбрѡдѣтѣлныи прошеⷣши пѫⷮ , на врьⷯ

дѡбрѡдѣтѣлныѫ прѣвъꙁыде лѣствицѫ . Ꙗкоже

имени егѡ по въсѫдꙋ ѻбносимо быти • иже ꙁа

прѣмнѡгыѫ егѡ дѡбрѡдѣтѣли , на архїереиства

прѣстѡлъ въꙁвеⷣнъ быⷭ . и мадитьскы поставленъ

быⷭ пръвѡпрѣстѡлникь же и пастырь ⸱ идеже и

мнѡгаа и прѣславна съдѣа юдеса . и раꙁлиныѫ

єреси ѿ стада ѿгнавъ . и на пажити живѡнѡснꙹѫ

паствѫ наставивъ . и црковнаа въсѣ добрѣ ꙋправивъ .

и дѡвѡлнаа поживь лѣта . въ глѫбоцѣи старѡсти

къ г͠ꙋ ѻтиде ⸱ єгѡже мѡщи въ тѡижде

цр͠кви полѡжены бывше , мнѡгаа и прѣславна

юдеса съдѣаше . въсѧ ѻкртⷭныѫ тѡгѡ мѣста .

ѻгласишѫ юдесы . не тъїѫ же . нѫ и прѣкѫ мѵра

прѣславно истоишѫ . ꙗже на пъприще едино истѣкааше

въ море . ꙗкоⷤ иже тамо шеⷣше и дѡбрѣ съвѣдѧⷮ •

Прпⷣбнаа ꙋбѡ ꙗко пꙋстынѧ дѡстигши ꙗкоже прⷣѣреⷱ сѧ

аплкⷭомꙋ ꙋсръдно въꙁревнова житїꙋ . постѫⷨ и бдѣнїеⷨ

иꙁнꙋрѣѫ тѣло . ꙁлѡстраⷣнїи же и на ꙁемли лѣганїи .

ѿ сѫдꙋ же и бжтⷭьвнымъ ражьⷣешиⷭ желанїемъ . не

сътръпѣ на мнѡѕѣ себе щѫдѣти . нѫ въсѣ кꙋпно до конца себе

ꙋмрътви ⸱ и пꙋстынѧ полꙋьши , тамо невещестъвное

и агглкⷭѡе прѣбывааше житїе ⸱ ниимже мнее

б͠говидца иліѫ подрⷤаваѫ жителствѡ (ил)и истиннѣишее

рещи , кртⷭлѣ въ въсемъ подраⷤваѫщи житїемъ ⸱

пѡстѡмъ и бдѣнїемъ себе ꙋдрѫаѫщи . пꙋстынное же былїе

прїѧщаѫ сѧ . и се скарѧдѣ же и хꙋдѣ . стꙋденїѫ же

и ꙁноемъ иставаема, и къ единомꙋ тъїѫ въꙁираѫщи

спс͠ти могꙋщамꙋ ѿ малѡд͠шиа и бꙋрѧ смѣреннѧ срцⷣемъ ⸱

нѫ ни же тѡ самое былїе ни же вѡдѫ дѡ сытѡсти

77r

прїемльше , нѫ малѡ и хꙋдѣ и се ѕѣлѡ кь веерꙋ •

Ктѡ бѡ тоѫ иже тѡгда съповѣстъ слъꙁныи истѡниⷦ .

стенанїа же ѧстаа и непрѣстаннаа , ктѡ иꙁреетъ .

ниꙁѡлѣганїа же и тѡмленїа вьсегдашнаа кто скажеⷮ •

не бѡ бѣше тамо иногѡ когѡ съматрѣти та могѫщагѡ ,

тъїѫ иже вьсѣ наꙁираѫщее ко • не бѣ

тѡи тамо попеенїе ѻ съпрѫгѡⷯ вѡлѡвъ . ниⷤ ѻ

ꙁлатѡꙋꙁнⷣыⷯ конеⷯ . не ѻ ѡдеждаⷯ и постелⷯѣ . не ѻ домѡхъ

и рабынⷯѣ , нѫ ѻ д͠шевномь ѻищени . ѻ ѿвѣтѣ бѫⷣщаⷢ

сѫда . ѻ срѣтении женихѡвѣ , тебе женише мои ищѫ

гл͠ѧщи . и ѻнѡ еже вь пѣнїиⷯ вынѫ вь ꙋмѣ нѡсѧщи г͠лѧщее ,

вьꙁвѣстите ми егоже вьꙁлюби д͠ша моа • О

семъ ѧстѡ бѡлѣꙁнꙋаше , какѡ оукраситъ свѣтилнⷦ .

како масла исплънитъ . како слаⷣкагѡ женихѡва

ꙋслышиⷮ гласа . како д͠вамъ съликъствꙋеⷮ мѫдрыиⷨ .

како женихова насладит сѧ ꙁрѣнїа . красѡты . славы .

свѣтлѡсти . съпрѣбыванїа . блаженства •

О семъ тьіѫ тоѫ срцⷣе бѡлѣꙁньно бѣше . ѻ семъ тѡѫ

ꙫи слъꙁами помрааемы бѣхѫ вынѫ , когда прїидѫ

гл͠щи ꙗвлѧ сѧ лицꙋ б͠жїꙋ • Вь сиⷯ и сицевыⷯ тои

ꙋпражнѣѫщиⷭ и пекѫщиⷭ , никакоже прѣста лѫкавыи

тѫ искꙋшаѫщи мътанми же и привидѣнми .

мнѡжицеѫ же и вь раꙁлиныѧ ѕвѣрѧ себе прѣтварѣаше ,

єже како би тѡи спѡнѫ ѿ теенїа сътворилъ • нѫ

дѡблаа параскеви вышнѣго полѡжи прибѣжище

себѣ , слъꙁнѡи ѿ ꙫіꙋ непрѣстанно иꙁвѡдѧщи истониⷦ •

Сице ꙋбѡ тѡи въ женскѡмъ естъствѣ мѫжьскыи

стѧжавши раꙁꙋмъ , вьсѧ вражїѧ ꙗкоже нѣкотѡрѫѫ

паѫинѫ раꙁарѣаше къꙁни , и ꙗкоⷤ дв͠дъ на

къждѡ д͠нь мыслънагѡ ниꙁлагааше гѡлїаѳа • и бѣ

77v

нѣкако видѣти иже въ ꙁлѡбѣ хвалѧщаго сѧ велми ꙁъмі̇а ,

хꙋдѣ ниꙁлагаема и попираема ѿ мѫдрыѫ сеѫ

д͠вы ꙗкоже хꙋдѫ нѣкоторѫѫ птицѫ • И сице ꙋбѡ

подвигшиⷭ на естествѡ и сице своѫ ꙋкраси дш͠ѫ , ꙗкоⷤ

и на тои исплънити сѧ пррⷪьское ѻнѡ , въꙁжделѣетъ

ц͠рь добрѡтѣ твоеи . и тако ꙋбѡ дѣанїемъ въ

видѣнїи ѻбрѣте вьсхѡⷣ . и словѡмь и дѣлѡмъ житїе

ꙋкрашъши , прѣбыⷭ лѣта довѡлна вь пꙋстыни ⸱

Въ единѫ же ѿ нощеи на мл͠твѫ себе ѻбынѣ въдавши

и рѫцѣ на нб͠ѡ ꙋмилено въꙁдѣавши , ꙁриⷮ нѣкоторое

бжтⷭьвнѡ видѣнїе . юношѫ нѣкоегѡ свѣтла къ неи

пришеⷣша и сице гл͠ща , пꙋстынѧ ѻставлъши къ

ѿ͠ьствꙋ вьꙁврати сѧ , тамо бѡ тебѣ тѣлѡ поⷣбаеⷮ ꙁемⷧи

ѻставити , дх͠ъ же вь невещестъвнаа прѣвести

селенїа • Силѫ ꙋбѡ видѣнїа расмотривъ . и бжтⷭьвно

тѡ быти раꙁꙋмѣ , раⷣуаше сѧ ꙋбѡ ѻ тѣлесномъ

распрѧжени , пеалꙋаше же ѻ ѡставлени пꙋстынѧ •

нито же бѡ инѡ тако дш͠ѫ ѻищаетъ и вь

пръвѡобраꙁное привѡдиⷮ , ꙗкоже пꙋстынѣ и беꙁмльвїе •

Обае ꙋбѡ и не хотѧщи пꙋстынѧ ѡставль

въ миръ вьꙁвратиⷭ • И къ цртⷭвꙋѫщѡмꙋ пришеⷣши

градꙋ , вь бж͠їа слова прѣкрасныи прїиде храмъ ,

то не дѣѫщи и творѧщи . колѣнѡмъ ѧста творѧщи

поклѫненїа . слъꙁныѫ тѡѧщи истѡникы . ѿ

срⷣца ѧстаа испꙋщаѫщи стенанїа . и пꙋстынное

поминаѫщи прѣбыванїе , лютоѫ сънѣдаема бѣше

пеалїѫ • И по семъ , ꙗкоже любѡдѣлнаа пела

вьсѧ пролѣтные цвѣты , сице иже тамо вьсѣ ст͠аа

любѡтрꙋднѣ ѻбышⷣе мѣста, кь прѣсвѣтлѡмꙋ

хв͠ы мт͠ре прїиде храмꙋ , иже и влахерна именꙋет сѧ

78r

даже до днⷭе • и тамо къ тоѫ ьстнѣи припаⷣши икѡнѣ ,

тѡплыѫ нещѫднѡ иꙁливааше слъꙁы • тебѣ гл͠щи влⷣци

мирꙋ веⷭ мои въꙁлѡжиⷯ живѡⷮ . на тѧ вьсѧ моѫ вьꙁлагаѫ

надеждѫ дв͠це , не ѡтрини ꙋбѡгѫѧ мене . не

въꙁгнѫшаи сѧ своѫ рабѫ иже ѿ юности твоемꙋ

единорѡдномꙋ послѣдовавшѫѫ с͠нꙋ . вѣси немощь женскагѡ

естъства д͠во . вѣси д͠шѫ моеѧ ѻꙁлобленїе .

не имамъ иныѧ надеждѫ . не имамъ иногѡ покрѡва .

ты наставница . ты ꙁастѫпница . ты вьсеѧ

жиꙁни моеѧ хранителница . дондеⷤ вь пꙋстыни

хѡждаахъ , тебе посѡбницѫ имѣаⷯ . н͠нѣ же ꙗко

къ мирꙋ вьꙁвратих сѧ , котѡрѫѧ дрꙋгѫ помощь

раꙁвѣ тебе трѣбꙋѫ • н͠нѣ ꙋбѡ влⷣце прⷣѣстани ми

ꙋбѡѕѣи , и бѫди ми съпѫтница . наставница .

ѻкръмителница даже до кѡнца жиꙁни моеѧ . инѫѫ бѡ

надеждѫ крѡмѣ тебе не имамъ • Сице ꙋбѡ вьсе́дш͠нѣ

помолшиⷭ , и въсѧ надеждѫ на бг͠омт͠ре вьꙁвръгши ,

къ своемꙋ ꙋстръми сѧ ѿ͠ьствꙋ • Дошеⷣши же єпїваты

прѣбыⷭ тамо врѣмѧ не малѡ , трꙋды

къ трꙋдѡмъ и бѡлѣꙁни къ бѡлѣꙁнемь прилагаѫ .

постѡмъ и бдѣнїемъ себе оукрашаѫ , и едина единомⷹ

вынѫ бесѣдꙋѫщи • врѣмени же не малꙋ мимошеⷣшꙋ ,

свое ѿхѡжденїе єже ѿсѫдꙋ раꙁꙋмѣ . абїе же на

мл͠твѫ себе ѻбрати , и слъꙁами ꙁемное ѻбливааше

лице • мⷧ лк͠ѡлюбе влⷣко гл͠щи , да мѧ не

прѣꙁриши ꙋбѡгѫѫ своѫ рабѫ , иже раⷣ твоегѡ

прѣст͠го имене вьсѣ ѻставльшѫѧ и тебѣ послѣдовавшѫѧ .

и н͠нѣ вьсещедре г͠и , повели аг͠глꙋ мирнꙋ

прїѧти мирнѡ ꙋбѡгѫѧ ми д͠шѫ. и да не вьꙁбранен

ми бѫдеⷮ вьсхѡⷣ ѿ неистыⷯ и скврънныиⷯ и лѫкавыиⷯ

78v

бѣсѡвь . нѫ спⷣби мѧ съ дръꙁновленїеⷨ прѣⷣстати

твоемꙋ страшномꙋ прѣстѡлꙋ , ꙗко блⷭвень еси

въ вѣкы вѣкѡмъ амин ⸱ И такѡ бл͠женѫѧ своѫ

дш͠ѫ въ рѫцѣ прѣдаⷭ б͠жїи , тѣло же єѧ полѡжено

быⷭ вь грѡбѣ ѿ нѣкѡтѡрыиⷯ хтⷭѡлюбецъ . не бѡ ѻбьꙗви

себе кѡмꙋ ктѡ и ѿ кѫдꙋ бѣ , нѫ бѣ непоꙁнаваема

дѡ д͠не исхѡда єѧ єже къ г͠ꙋ • Сицеви подвиѕи

...... прпⷣбныѫ параскеви . сицевы бѡрбы

д͠хѡвныѫ мт͠ре . ꙗже вь малѡ врѣмѧ на ꙁемли

подвигшиⷭ , и ꙁлострⷣавши , великѫ на н͠бсехъ вьспрїѧть

славѫ • Нѫ ни тако прѣꙁрѣ б͠ь своѫ рабѫ на

мнѡѕѣ беспамѧтнѫ лежати , ни же тлеѫ растлѣтиⷭ

непорѡномꙋ ономꙋ тѣлеси . нѫ и ѻ семь юⷣ покаꙁа

дивно • Стльпникꙋ оубѡ тѡгда блиꙁь нѣгде

тꙋ на стльпѣ беꙁмльвствꙋѫщꙋ , и себѣ и б͠ви

вънимаѫщꙋ , слꙋи сѧ кѡрабникꙋ нѣкоемꙋ недѫгѡⷨ

лютѡмь бѡлѣвшꙋ сконатиⷭ , и тꙋ нѣгде повръженꙋ

быти • Наѧⷮ же смраⷣ иꙁхѡдити беꙁмѣренъ .

ꙗко не вьꙁмощи никѡмꙋ же минѫти иже блиꙁъ

тꙋ приближаѫщим сѧ пѫтемь • Не тъїѫ же

нѫ и стльпникꙋ ѿ єже не мощи несътръпимагѡ

смрада ѻногѡ тръпѣти , понѫжденꙋ бывшꙋ

ѿ стлъпа сънити . ꙗкоⷤ и нѣкымь повелѣти , рѡвъ

ископати глѫбѡкъ , и смръдѧщїи ѻнъ тамо

вьвръгнѫти троупъ • Они же съ ꙋсръдїемь

повелѣнное прїемше , ꙋспѣваахѫ вь дѣлѣ • Вь сиⷯ

ꙋбѡ тѣмь ꙋпражнѣѫщим сѧ и рѡвъ ꙋглѫбѣваѫщимь ,

ѻбрѣтѡшѫ тѣлѡ вь ꙁемли лежѫще ,

тлѧ же никакоже поⷣемше• Ꙋжасни же бывше

и юдесе кꙋпно исплъншє сѧ , недоꙋмѣваахѫ сѧ

79r

ѻ сълꙋьшим сѧ ѻбаⷱ ꙗко неискꙋсни и нєвѣжде сѫще

сълꙋьшее сѧ ꙗкоⷤ нѣкѫѫ малѫ и ниьсѡ же сѫщѫ вещь

прѣꙁрѣвше , блиꙁꙋ нѣгде тѫ трꙋпъ ѻнъ ꙁлѡсмрадныи

ꙁаринѫшѫ • по домѡх же ꙗко раꙁьшеⷣше сѧ вьси ,

ꙗвѣ сътворишѫ вьсѣмъ сълꙋьшее сѧ •

Геѡргі̇ иже нѣкто ѿ ниⷯ , мѫⷤ бл͠гогѡвѣинъ и х͠ѡлюбивъ въ дѡмꙋ

своемъ сыи , вь веерныѧ асы ꙗкоⷤ ѡбыаи емꙋ бѣ

мл͠твѫ творити на мл͠твѫ себе вьдаⷭ , и прїлежныѧ

къ б͠ꙋ молбы творѣше ѻ вьсемь своеⷨ дѡмꙋ • къ

ꙋтръни же сънѡмь ѻбьѧть бывъ , мнѣше сѧ цр͠цѫ нѣкѫѫ

на прѣсвѣтлѣмь сѣдѧщѫ прѣстѡлѣ ꙁрѣти . и

мнѡжьствѡ мнѡ́гѡ свѣтлыиⷯ вѡинъ ѻкртⷭь тоѫ стоѫщѫ •

ихже хртⷭѡлюбивыи ѻнъ видѣвь , страхѡмь абїе .

ѻбъѧть бы́въ , на ꙁемлѧ себе повръже , не могы

свѣтлѡсть и красѡтѫ ѻнⷯѣ съ дръꙁновленїеⷨ ꙁрѣти •

Един же ѿ свѣтлыиⷯ ѻнⷯѣ ємъ єго ꙁа рѫкѫ въꙁвⷣиже .

геѡргїе гл͠ѧ , вьскѫѧ тако прѣꙁрѣсте тѣлѡ прпⷣобныѫ

параскеви ⸱ нѫ вь скорѣ тѡ иꙁемше , вь свѣтлѣи

тѡ полѡжите рацѣ . вьжделѣ бѡ ц͠рь добрѡтѣ

еѧ и въсхѡтѣ тѫ прѡславити на ꙁемли •

Тѡгда г͠ла емꙋ и свѣтлаа ѻнаа . вь скорѣ иꙁемше мѡщи

моѫ , вь нароитѣ положите мѣста . не мѫгѫ бѡ на

мноѕѣ ꙁлѡсмрадїе тѣлесе ѻногѡ тръпѣти .

ибѡ и аꙁь л­͠къ есмъ иꙁ матернїихъ лѡжеснъ прѡшеⷣ ,

ѿ͠ьствѡ же мое се єпивате ꙁовомое , идеⷤ вы

н͠нѣ жительствꙋете ⸱ Вь нощи же тои , нѣкаа

ѿ бл͠гѡгѡвѣнныⷯ женъ єѵ̈фѵмїа тои проꙁванїе ,

поⷣбно томꙋжⷣе видѣнїꙋ видѣнїе видѣ , и ѻбѡи на

ꙋтрїа въсѣмь по дрѡбнꙋ видѣннаа скаꙁашѫ •

Да ꙗⷦ сїа ѻни слышашѫ, вьси ꙋтекѡⷨ ꙋстръмишѫ

79v

сѧ . и тѡ съ мнѡѕѣмь ꙋсръдїеⷨ иꙁемше , ꙗкоⷤ нѣкоемꙋ

скрѡвищꙋ неѻбынꙋ . мнѡⷢцѣннꙋ же южⷣаахѫ сѧ •

Въꙁемшеⷤ тѡ съ свѣщами и кадилы , арѡматы же и благовонїи .

вь цр͠ви съ радостїѫ ст͠хъ вьсехвалныиⷯ полѡжишѫ

аплⷭъ • Вь неи же лежѫ , мнѡгаа и юⷣна ꙁнаменїа творѣше .

и не тъїѫ вь странѣ ѻнои , нѫ и по вьсⷯѣ ѻкрⷭтныиⷯ

странаⷯ тѡѫ юⷣса и ꙁнаменїа вьсѣмь вѣдома бѣхѫ •

Вьси бѡ иже ѻкрⷭть недѫжнїи и бѣснꙋѫщеи сѧ , съ вѣрѡѫ

прихѡдѧще исцѣленїа полꙋаахѫ • Иꙁыдеⷤ тоѫ слꙋⷯ

по вьсеи ѻкрⷭтнѣи страны ѻнѡѫ • Врѣмениⷤ мимотекшꙋ

не малꙋ , и гръьскагѡ цртⷭва скїптрꙋ иꙁнемогшⷹ .

попꙋщенїем же б͠жїимь не вѣмь какѡ , римлѣне тѡ ꙋдръжашѫ ,

ихже и палицѫ желѣꙁнѫ бжтⷭвное именова

писанїе • Цртⷭвꙋѫщїи ꙋбѡ ꙗкоⷤ ꙋдръжашѫ граⷣ , вьсѧ

ст͠ыѧ съсѫды беꙁстꙋднѣ вьꙁемше . и єщеⷤ и ьстныѫ с͠тхъ

мѡщи , црк͠овнѫѧ же вьсѧ ꙋтварь и цркⷭаа вьсѣ имѣнїа

и вьсѧ просто рещи града красѡтѫ , вьсѣ вь римъ

ѿпꙋстишѫ же и ѿслашѫ • Сїа вьсѣ блг͠ѡьстивыхъ

ꙁрѧще събѡръ , сѣтѡванїа и пеали тⷯѣ прикрывааше

ѡблакъ • нито же ѿ ниⷯ инѡ слышааше сѧ , раꙁвѣ

вьскр͠сни вьскѫѧ спиши г͠и . вьскѫѧ ꙁабываеши

нищетѫ нашѧ и пеаль нашѫ , и проее • вь сиⷯ ꙋбѡ и

сицевыⷯ блг͠ѡьстивыⷯ сѣтѡванїа ѻдръжаше ѻблакъ •

Въ тѡ же врѣмѧ бл͠гѡьстїе свѣтлѣ и ꙗвленїѣ крѣпцѣ

ꙋдръжавшꙋ блг͠ѡьстивѡмꙋ ц͠рю блъгарскомꙋ і̇ѡ͠аннꙋ

асѣню с͠нꙋ стараагѡ ц͠рѣ асѣнѣ • И никако же

тⷯѣ лаанїи ꙋжасшꙋ сѧ . нѫ и пае врѣмѧ блг͠ѡполꙋно

ѻбрѣтъ неьстивых ѻдръжанїе , храбѡрнѣ вьскѡи

и вьсе македѡнскѡе ѻбьемшꙋ ѻдръжанїе . и ещеⷤ сѣрь

тⷦаⷪ и съ вьсеѫ аѳѡнскѡѫ паеⷤ истѣннѣе рещи , ст͠оѫ гѡрѡѫ .

80r

къ симже и славныи сѡлꙋнь съ вьсеѫ Ѳетталїеѫ , такожⷣе же

и трївалы . такожде и далматїѫ , ꙗⷤ и арванитскаа

г͠лет сѧ дръжава , даⷤ и до драѣ . вь нихже и митрѡпѡлиты

и епїскѡпы свѣтлѣ и бл͠гѡьстивѣ постави , ꙗкоⷤ

свѣтлїи егѡ хрїсѡвꙋли вь славнѣи лаврѣ с͠тыѫ гѡры

и прѡтатѣ ѿкръвенѡмь свѣдѣтелствꙋѫⷮ лицемъ •

И не тъїѫ сими доволень быⷭ , нѫ и даже до црⷭтвꙋѫщаго

грⷣа крѣпкѡ и мѫжестъвнѣ вьсѣ покѡри же и поѡблада .

и самыи тъ цртⷭвꙋѫщїи грⷣа повѡюва же и покори . и иже

тамо дръжѫщѫѧ фрѫгы поⷣ данїѧ ꙋстрѡи • Сице

ꙋбѡ тѡмꙋ вьсѣ ѻдръжѫщꙋ и покарѣѫщꙋ , приспѣ и до него

слава прпⷣбныѫ • ѧже вь сласть ѕѣлѡ прїемъ ,

раждеже сѧ срⷣцемъ . и ꙗкоже єлень палимъ на истѡникы

вѡдныѧ , сице нѣкако бѣше томꙋ желателно єже

насладити сѧ с͠щенныиⷯ прпⷣбныѫ мѡщеи . ъстныѫ ракы .

нетлѣннаго скрѡвища • Вьсѫдꙋ бѡ юдесы

прѡсїа . вьсѫдꙋ лꙋѧ распрѡⷭтрѣть блгⷣтныѫ . вьсѧ

ѻꙁари ꙁемныѧ кѡнцѧ • Блг͠ѡполꙋно же ѻбрѣтъ

врѣмѧ б͠лгѡьстивыи тъ ц͠рь . ꙋмысли съвѣтъ

бл͠гъ же и бог͠ѡꙋгѡденъ , полеꙁнⷷь и достохваленъ , и абїе

посла къ иже тамо сѫщимъ вь цр͠иградѣ фрѫгѡмъ .

не сребра или ꙁлата вьꙁыскꙋѫ , ни же бисры ни каменїи

ъстныⷯ , нѫ вьсехвалнѫѫ прпⷣбныѫ ракѫ • то бѡ

 хѡтѣше томꙋ ино любеꙁнѣише быти паⷱ прпⷣбныѫ

тѣла • се бѡ бѣ томꙋ вь ꙋмѣ поꙋателно вынѫ , ꙗко

аще и до полꙋ моегѡ потрѣбꙋѫⷮ цртⷭвїа , вьсѣ готѡвъ

есмъ ѡтдати • аще иманїа . аще ꙁлатѡ , аще сребрѡ .

аще бисры . аще каменїе ъстное , вьсѣ ꙋсръдствꙋѫ

дати . вьсѣ лишитиⷭ , да желаемое мнѣ

полꙋѧ скрѡвище • Ꙗко ꙋбѡ сїа слышавше фрѫѕи ,

80v

абїе готѡви къ прошенїꙋ бышѫ . и съ вьсѣмь ꙋсръдїем же

и спѣхѡⷨ ꙗкоⷤ и вь вьсемь , сице и вьсеⷨ тогѡ послꙋшашѫ ,

и желателное томꙋ полꙋити повелѣшѫ • И инаа же прѡаа ꙗже

къ съмиренїꙋ послашѫ . ѻбѣщаваѫщеⷭ и

иꙁвѣствꙋѫще и своѫ ѿдати д͠шѫ аще мощно бѝ .

Сїа же ꙗко слышавь самодръжець , мнѣше себе по нб͠си

лѣтати , и ѿ ѕѣлныѫ не имѣаше камо дѣнѫтиⷭ радости .

и тꙋ абїе посла вьсеѡс͠щеннагѡ марка , миⷮропѡлита

сѫща великаагѡ прѧслава съ мнѡгоѫ ьстїѫ ,

вь еже прїнести тѣлѡ прпⷣбныѫ ѿ єпїватъ вь славныи

грⷣа трїнѡвъ • Он же съ тъщанїемъ тамо

шеⷣ , вьсѣ ꙗже кь ъсти ꙋстрѡи . и вьꙁемь съ ьстїѫ

сщ͠енныѧ мѡщи , съ тъщанїемъ вь своа грѧдѣше ,

хвалѫ вьꙁьсилаѫ б͠ꙋ и прпⷣбнѣи • И ꙗⷦ ꙋбѡ прѣдѣлы

прѣиде фрѫжскыѫ , и вь своѫ прїиде странѫ , въси

ѻкръстнїи сътѣкаахѫ сѧ , съ свѣщами и кадилы

и миры блг͠ѡвѡнными , проваждаѫще ракѫ прпⷣобныѫ

къ славномꙋ и цртⷭвꙋѫщѡмꙋ градꙋ тръновꙋ .

И ꙗⷦ се ꙋвѣдѣ бл͠гѡъстивыи цр͠ь і̇͠ѡ асѣнь , иꙁыде иꙁь

грⷣа съ мт͠ерїѫ своеѧ цр͠цеѫ єленоѫ ,

и съ своеѧ цр͠цеѫ анноѫ . и съ вьсѣми велмѫжы своими •

Съ ними же и вьсеьстныи патрїархъ ... василїе съ вьсѣмъ

приьтѡмь црк͠ѡвныимь . съ ними же и мнѡжьствѡ

мнѡгѡ беꙁьислънаго нарѡда • Цр͠ь же и вьси

Сѫщїи съ нимъ, пѣши идѡшѫ ѿ грⷣа на етыри пъпрїща

съ мнѡгоѫ ьстїѫ вь срѣтенїе прпⷣбнѣи . ѧже

и своима ъстнѣ ѻбьемше рѫкама , д͠шеѫ же и

въсѣмъ срⷣцемь , любеꙁно лѡбꙁаахѫ • и прїнесше

полѡжишѫ вь црⷦви ц͠рьстѣи, идеⷤ и до дн͠ешнѣгѡ

лежить дн͠е . раꙁлина исцѣленїа подаваѫщи

81r

иже съ вѣрѡѫ и любѡві̇ѧ къ тѡи славнѣи притѣкаѫщиⷨ рацѣ .

Аꙁь же то прїнести достѡинѡ недоꙋмѣѫ сѧ . вьсе бѡ иже

вь мирѣ ьстнѡе, недостоинѡ еи естъ • нѫ аще и не

по достѡанїꙋ . ѻбае длъжнаа къ срѣтенїꙋ провѣщаѫ .

аще бѡ и тѡгда къ срѣтенїꙋ твоемꙋ прпⷣбнаа не ꙋготових

сѧ м͠ти , нѫ н͠нѣ ꙗже тѡгда рещиⷭ хѡтѣхѫ прѡвѣщаѫ .

ꙗко ѧдѡлюбива бѡ м͠ти , любоѧⷣнѣ

слаⷣцѣ прїимеши и послѣднїи ꙗкоⷤ и пръвыи даръ •

нѫ котѡрыи доⷭинь прїнесѫ тебѣ ѽ ьстнаа параскеви

даръ вышъши бѡ ты вьсѣхъ ꙁемныиⷯ дарѡвъ • Аꙁъ

ꙋбѡ аще и тѡгдашнѣго твоегѡ срѣтенїа лишень быⷯ ,

нѫ н͠нѣ ꙗⷦ скрѡвище мнѡⷢцѣнное тебе ꙁрѧ . и ꙗⷦ ѻд͠шевленѣ

тебѣ ѿ ꙋсръдїа гл͠ѧ ꙗⷤ тѡгда гл͠ати хѡтѣхъ •

дѡбрѣ прїиде х͠ва краснаа невѣстѡ . истаа гѡлѫбице

поꙁлащеннаа с͠тмь дх͠омь . дв͠естъвнаа похвалѡ .

пꙋстынножи́телнице . агг͠лѡмь събесѣднице .

дѡбрѡдѣтѣлныи раю . истѡты красныи дѡме . твоеи

бѡ вьжеⷣлѣ б͠ь добрѡтѣ , и раꙁлиными ꙋкраси тѧ

юдесы на ꙁемлѝ , дх͠ь же пакы твои на нб͠сеⷯ съ агг͠льскыми

вьдварѣет сѧ вѡинствы • Тебе агг͠ли въсхвалишѫ .

лц͠и жѐ прославлѣѫⷮ . тебе ѻтрокѡвицѧ

вьꙁлюбишѫ , вь вѡнѧ мѵра твоегѡ потекѡшѫ •

ты истиннагѡ жениха ьстнаа невѣста . Ты єси кринъ

ѻбрѣтеныи въ тръни . тебе рѡди л͠ьсти бл͠жѫть ,

ꙗⷦ своемꙋ послѣдовала еси женихꙋ . ты ꙁастѫпница

сѫщиⷨ вь бѣдаⷯ . ѻбꙋреваемымь пристанище . Твоа

рака блгⷣтныѧ тѡить стрꙋѫ . бѣсѡвскыѫ ѿгониⷮ

плькы . Твоа црк͠вь , недѫгѡмь ѿгнанїе . слѣпыⷨ

проꙁрѣнїе . прѡкаженыⷨ ѻищенїе •тѣмже бл͠жѫ

твоегѡ тѣлесе пѧтко с͠щенныи съсѫⷣ . бл͠жѫ и ъстныѫ

81v

твоѫ ꙋды . бл͠жѫ добрѡгласныи твои ѧꙁыкъ , ꙗⷦ

славослѡвѧ б͠а не прѣста • бл͠жѫ и , ꙗⷦ не вьꙁдрѣмашѫ

съномь съводѧщїимь вь съмръⷮ . бл͠жѫ рѫцѣ ,

ꙗⷦ вь дѣлное подвиѕаѫщиⷭ не ѻблѣнистѣ сѧ . блажѫ

же и нѡѕѣ . ꙗⷦ къ вьсенощномꙋ стоанїꙋ не ѻслабѣвшѫ •

Ты еси съсѫⷣ прїемши истинное мѵрѡ єже еⷭ дх͠ь ст͠ыи .

ты ꙁастѫпница тѡпла вьсѣмь прі̇хѡдѧщїимь кь рацѣ

твѡиⷯ мощеи , сеⷢ раⷣ слава твоа по вьсеи ꙁемли прострѣт сѧ ,

и дѣиства юдеⷭ твоиⷯ ꙗкоⷤ мльнїѧ вьсѧ ѻсвѣтишѫ

ꙁемлѧ • тебе цр͠іе ьстнѣ ꙋбѡ ѻпрѣташѫ , любеꙁнѣ

же ѻблобыꙁꙋѫⷮ , и рѣкы слъꙁамь ѻ ѡставлени

грѣхѡвнѣмь проливаѫⷮ • Ты еси архїереѡмь слаⷣкое веⷭлїе .

сщ͠енникѡмь красѡта . сегѡ раⷣ и рѫкама ьстнѣ

тебе ѻбьемлѧⷮ , и вь невьхѡдимаа ст͠аа ст͠хъ вьносѧⷮ .

бжтⷭьвнаго бѡ промысла дѣло се быти непщꙋѫ , єже

и по съмръти прпбⷣное твое тѣлѡ вьнѧтръ вь невьхѡдимыⷯ

вьхѡдити • ты єси блъгарѡмь красѡта .

ꙁастѫпница же и хранителница . ѻ тебѣ цр͠іе наши

хвалѧⷮ сѧ • Твоимь ꙁастѫпленїемь вьсѣмь ратꙋѫщиⷨ

наⷭ вьспращаємь • О тебѣ грⷣа нашь ꙋтвръждает сѧ

и свѣтлѫ поставлѣетъ побѣдѫ • Колици мнѡгажиⷣ

цр͠іе и варвари вьсхѡтѣшѫ твои славныи грⷣа тръноⷡ

ѻꙁлобити и беꙁ вѣсти сътворити , вь немже вьсєъстное

твое лежитъ тѣлѡ . нѫ ты ꙗкоⷤ нѣкы храбры

воевѡда тⷯѣ лица посрамлена ѿгнала еси , крѣпостїѫ

данноѫ ти ѿ твоеⷢ жениха х͠а • тебѣ ѻкръстныⷽ

вьсѧ дары на поклоненїе прїнѡсѧⷮ • Тебе събѡръ цр͠це

ѻбъстѫпаеⷮ , и твоеи рацѣ съ бл͠гогѡвѣнїєⷨ прⷣѣстоѧⷮ •

цр͠ца бѡ и ты аще и неꙁемна , небс͠нагоⷤ цр͠ѣ иꙁбраннаа

невѣста • Ты женаⷨ слава . д͠вамъ красѡта. аплⷭкаⷢ

82r

житїа ѻбраꙁъ . пꙋстынникѡⷨ ꙋдобренїе . юнныиⷨ ꙁастѫпница .

Сѫщїимь поⷣ бракѡмъ хранителница • Вьсѣкомⷹ трѣбованїꙋ

раꙁлинаа подателница . имаши бѡ юдесъ дѣиства

ѻбилно , и вьсѣмъ неꙁавистно подаеши потрѣбнаа •

Елма ꙋбѡ ꙗⷤ кь срѣтенїꙋ твоеⷢ ьстнаго тѣлесе єлико по

силѣ съвьнесѡхѡⷨ . и твоиⷯ бл͠годѣанїи ѻбьꙗвихѡⷨ пѫїнѫ ,

и с͠щенныѫ твоеѫ ракы нескѫдныи истѡниⷦ , не велми юдно

бѫдеⷮ ни же дръꙁостно аще и дх͠ꙋ твоемⷹ ꙗже къ провѡжⷣенїꙋ

съѿслемь • аще бѡ и нитоже нашиⷯ трѣбꙋѫ естъ ,

нѫ мы длжнаⷢ елико по силѣ не ѻставлѣем сѧ . то бѡ и д͠хꙋ

твоемⷹ послеⷨ . которыѫ пѣсни . котораа хваленїа . котѡрыѫ похвалы .

въсⷯѣ бѡ сиⷯ прѣвьꙁыде . вьсⷯѣ сиⷯ прѣлетѣ . тлѣнїа ꙋбѣже .

кала иꙁбавиⷭ . тѣло намь на ꙁемли ѻстави . тѣлесныиⷯ ꙁьрѣшиⷭ

съѧꙁъ . н͠бснїи прⷣѣсташѫ ти ликѡве . проводити . похвалити .

ꙋблажити . прѡее то • поиди

м͠ти поиди . поиди вь прѣмирнаа селенїа . вь нб͠сныѧ сѣни . вь свѣтлоⷭ ст͠хъ .

вь радоⷭ неиꙁгл͠аннѫѧ . вь нетлѣнїе . вь покои праведныⷯ .

насыти сѧ . насладиⷭ своего раителѣ . наслади сѧ прорѡьскыѧ

лики . аплⷭкыѧ . прпⷣбныⷯ съслѡвїа • въниⷣ

съ мѫдрыми д͠вами вь нб͠сныи рътѡгъ . вь нб͠снаа прѣбыванїа .

вь вѣное селенїе . наслади сѧ . славы . красѡты .

съпрѣбыванїа . сїанїа . свѣтлости . радости своего жениха

и ѕиждителѣ . слаⷣкаго . краснаго . свѣтлаго . неѻбыменнагѡ .

Невиⷣимаго . неиꙁгл͠аннагѡ . вѣнагѡ .

щедраго . милѡсръдаго . неиꙁььтеннагѡ . л͠колюбиваго .

неꙁлобиваго . бл͠гоѫтрѡбнаⷢ • Вьспрїими

прⷣѣꙋготованнаа бл͠га , ꙋготѡваннаа ѿ сложенїа мирꙋ иⷤе

бл͠гѡьстивнѣ пожившїиⷨ • Слышала еси , и виждъ .

и приклони ꙋхо твое вь ꙗже ꙩко не видѣ , и ꙋхо не слыша .

и на срⷣце л͠кꙋ вьꙁыде, ꙗⷤ ꙋготова б͠ь любѧщїимъ егѡ .

82v

и ꙁабѫди люⷣ твоѧ плътьскыѫ пѡмыслы . и дѡⷨ ѻц͠а твоегѡ

тлѣнное тѣлѡ и ѿ ꙁемлѧ съꙁданное . сего раⷣ и вьсхотѣ ц͠рь

добротѣ твоеи • Да припѣваѫ солѡмонѡвѡ и аꙁъ • въвеⷣ тѧ

ц͠рь вь клѣть своѫ . вьꙁраⷣуем сѧ и вьꙁвеⷭлим сѧ ѻ тебѣ • тѡ

ꙋкрасистѣ сѧ ланитѣ твои ꙗко грълици . се еси добра искрънѣа

моа , се еси добра , и порѡка нⷭѣ вь тебѣ • тъїѫ се не

гл͠еши ѧꙁыкѡмь пльтѣнѡⷨ . дѣли же паⷱ трѫбы ꙗснѣише

вьꙁываеши ѻнѡ єже вь пѣнїихъ • вь сѣнь егѡ вьжеⷣлѣⷯ и

сѣдѡⷯ . плⷣѡ его сладокъ вь грътани моемь , ꙗⷦ ꙋꙗꙁвена есмъ

любѡвїѫ аꙁь . шꙋица егѡ на главѣ моеи , и десница егѡ

ѻбъимеⷮ мѧ . сегѡ раⷣ жениⷯ въ сладостіѫ ти провѣща ,

грѧди ѿ ливана невѣстѡ . грѧди ѿ ливана . приди и проиди ѿ

наѧла вѣры • ꙋпокои сѧ . наслади сѧ . сѫбѡтствꙋи

истинное сѫбѡтствованїе • Нѫ ѡ прпⷣбнаа м͠ти и вьсекраснаа

параскеви , милѡстивнѣ и наⷭ наꙁираи съ выше . н͠нѣ

бѡ не ꙗⷦⷦ ꙁръцалѡмь гаданїемь ꙁриши єгѡⷤ вьꙁжⷣелѣла еси

х͠а . нѫ лицемь кь лицꙋ истѣ събесѣдꙋеши емⷹ . Моли сѧ ꙋбѡ

о съмирени мира . и вьсⷯѣ иже вь

ьстныи твои храмъ прїишеⷣшїих днⷭе , ѻгрⷣаꙵ ненавѣтны

силоѫ данноѫ ти ѿ сп͠са х͠а , и ѿ съблаꙁни вражїѫ вышъшѫ

сътвори • и наⷭ же иже стадꙋ наѧлствꙋѫщиⷯ ,

ходатаиствꙋи нехѡдатаистьвнѣ . ꙗⷦ да добрѣ

вьрѫенное ꙋпасше стадо , иꙁвеⷣм на

пажити нбⷭныѫ . и вь ѻградѫ вьведеⷨ нбⷭнѫѧ ,

идеⷤ глаⷭ праꙁнꙋѫшиⷯ . и тебѣ съвьдворим сѧ и вѣныиⷯ насладим сѧ бл͠гъ .

блгⷣтїѫ и л͠колюбїеⷨ г͠а нашⷢе і̇͠ѵ х͠а . емⷤꙋ слⷡа и дръжⷡа съ бесъмр͠тныⷨ ѿцеⷨ .

и прѣст͠мъ и бл͠гымъ и живѡтворѧщїиⷨ д͠хомъ.

н͠нѣ и прнⷭо и въ вѣкы вѣкѡⷨ. аминь